"บิ๊กป้อม" สั่งการทุกเหล่าทัพ ช่วยเหลือประชาชนที่ได้รับผลกระทบ พายุโซนร้อน “มูน” ในพื้นที่ภาคตะวันออกเฉียงเหนือ ต่อเนื่องพื้นที่ภาคเหนือ และภาคกลาง
พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกเหล่าทัพเตรียมความพร้อมสำหรับการช่วยเหลือประชาชน ที่อาจได้รับผลกระทบจากพายุโซนร้อน “มูน” ในพื้นที่ภาคตะวันออกเฉียงเหนือ ต่อเนื่องพื้นที่ภาคเหนือ และภาคกลาง  โดยให้เตรียมกำลังพล เครื่องมือยุทโธปกรณ์และชุดแพทย์เคลื่อนที่ให้พร้อมช่วยเหลือประชาชนที่ประสบสาธารณภัยอย่างทันท่วงที รวมทั้งให้ประสานการปฏิบัติกับส่วนราชการของจังหวัด และอำเภอในพื้นที่อย่างใกล้ชิด เพื่อให้การช่วยเหลือทันต่อเหตุการณ์ครอบคลุมทุกพื้นที่ โดยบูรณาการการทำงานให้ประชาชนได้รับการช่วยเหลืออย่างดีที่สุด         ทั้งนี้ ให้เร่งประสานแจ้งเตือน พร้อมให้คำแนะนำการปฏิบัติแก่ประชาชนในพื้นที่เสี่ยงภัยเบื้องต้น เพื่อลดผลกระทบและความเสียหายที่จะเกิดขึ้น ทั้งจากน้ำท่วมขัง ดินถล่ม ดินสไลด์ พายุฝนฟ้าคะนอง ลมกระโชกแรง#รับมือพายุ  #ช่วยเหลือประชาชน #สำนักข่าว #กรมประชาสัมพันธ์